На основу члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 12. Правилника о поступку припреме, израде и доставе материјала („Службени лист Града Ниша", број 125/2008),

Градско веће Града Ниша, на седници од 05.04.2021. године, доноси

**Р Е Ш Е Њ Е**

**I** Утврђује се Предлог решења о давању сагласности на Одлуку Надзорног одбора Јавног предузећа „Градска стамбена агенција“ Ниш о отуђењу станова изграђених у Ул.Мајаковског у Нишу бр.10А (Л7), 8Б (Л8) и 8А (Л9).

**II** Предлог решења о давању сагласности на Одлуку Надзорног одбора Јавног предузећа „Градска стамбена агенција“ Ниш о отуђењу станова изграђених у Ул.Мајаковског у Нишу бр.10А (Л7), 8Б (Л8) и 8А (Л9), доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Владан Стојановић, директор ЈП „Градска стамбена агенција“ Ниш.

Број: 376-10/2021-03

У Нишу, 05.04.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**